pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กรุงไทย ตอกย้ำผู้นำลงทุนดิจิทัล ชู “Gold Wallet” เทรดทองออนไลน์ ซื้อง่าย ขายเร็ว ผ่านแอปฯ เป๋าตัง
วันอังคารที่ 26 กันยายน 2566
26/09/2566
กรุงไทย ตอกย้ําผู้นําลงทุนดิจิทัล ชู “Gold Wallet” เทรดทองออนไลน์ ซื้อง่าย ขายเร็ว ผ่านแอปฯ เป๋าตัง
ธนาคารกรุงไทย ตอกย้ําผู้นําการลงทุนดิจิทัล ชู “Gold Wallet” ตอบโจทย์ผู้ลงทุนทองออนไลน์  ซื้อง่าย ขายเร็ว ผ่านแอปฯ เป๋าตัง เผยผู้ใช้งานเพิ่มขึ้นกว่า 2 แสนบัญชี  ชี้ “ทองคํา” เป็นสินทรัพย์ทางเลือกสําหรับนักลงทุน ท่ามกลางความผันผวนของตลาดเงินตลาดทุนทั่วโลก
ธนาคารกรุงไทย ตอกย้ําผู้นําการลงทุนดิจิทัล ชู “Gold Wallet” ตอบโจทย์ผู้ลงทุนทองออนไลน์ ซื้อง่าย ขายเร็ว ผ่านแอปฯ เป๋าตัง เผยผู้ใช้งานเพิ่มขึ้นกว่า 2 แสนบัญชี ชี้ “ทองคํา” เป็นสินทรัพย์ทางเลือกสําหรับนักลงทุน ท่ามกลางความผันผวนของตลาดเงินตลาดทุนทั่วโลก
นายรวินทร์ บุญญานุสาสน์ ผู้บริหารสายงานธุรกิจตลาดเงินตลาดทุน ธนาคารกรุงไทย เปิดเผยว่า ภาพรวมการลงทุนในปี 2566 ยังมีความผันผวน โดยผู้ลงทุนคาดการณ์ว่า อัตราดอกเบี้ยนโยบายของสหรัฐมีโอกาสปรับลดลงในอนาคตอันใกล้ ส่งผลให้สินทรัพย์อื่น ๆ ที่ไม่ใช่ดอลลาร์สหรัฐ มีความน่าสนใจมากขึ้น โดยเฉพาะสินทรัพย์ประเภททองคํา ที่ถูกจัดเป็นสินทรัพย์ปลอดภัยและให้ผลตอบแทนที่เหมาะสม ในช่วงที่ตลาดผันผวนจากความเสี่ยงของภาวะเศรษฐกิจขาลง ปัญหาฟองสบู่ในภาคอสังหาริมทรัพย์ของจีน และความยืดเยื้อของสงครามระหว่างรัสเซียกับยูเครน
ธนาคารกรุงไทย ในฐานะผู้นําการลงทุนบนช่องทางดิจิทัล พัฒนาบริการ Gold Wallet บนแอปพลิเคชันเป๋าตัง เพื่อตอบโจทย์การลงทุนทองออนไลน์แบบครบวงจร ซื้อขายทองออนไลน์ 99.99% ได้ง่าย แบบเรียลไทม์ ด้วยสกุลเงินบาทและดอลลาร์สหรัฐ อ้างอิงราคาตลาดโลก ลงทุนขั้นต่ําเพียง 0.1 ออนซ์ หรือ 6,000 บาท (ขึ้นอยู่กับอัตราแลกเปลี่ยน ณ วันซื้อขาย) เปิดบัญชีออนไลน์ได้ทุกที่ โดยเปิดบัญชี Gold Wallet เพียงบัญชีเดียว สามารถซื้อขายกับพันธมิตรร้านค้าทองชั้นนํา 3 แห่งได้ทันที ได้แก่ MTS Gold YLG Corporation และ Aurora Gold Trading ซึ่งได้รับการตอบรับจากผู้ลงทุนอย่างต่อเนื่อง ปัจจุบันมีผู้ใช้บริการมากกว่า 200,000 บัญชี
ทั้งนี้ ธนาคารเดินหน้าพัฒนาบริการ Gold Wallet อย่างต่อเนื่อง เพื่อยกระดับการลงทุนทองออนไลน์ และสร้างประสบการณ์การลงทุนทองที่ดีขึ้น ตอบโจทย์ผู้ลงทุนในทุกมิติ สําหรับผู้สนใจสามารถดาวน์โหลดแอปฯเป๋าตัง สมัครใช้บริการ Gold Wallet โดยตั้งค่าบัญชีหลักในการซื้อขายทองและส่งคําสั่งซื้อขายกับร้านค้าพันธมิตรได้ทันที สอบถามรายละเอียดเพิ่มเติมได้ที่ Krungthai Contact Center โทร. 02-111-1111
รัฐบาลไทย-ข่าวทำเนียบรัฐบาล-บันทึกข้อตกลงความร่วมมือว่าด้วยการดำเนินตามมาตรการ “ส่งเสริมและสนับสนุนการใช้และสวมใส่ผ้าไทย” ระหว่างสำนักงานเศรษฐกิจการคลังและกรมการพัฒนาชุมชน
วันอังคารที่ 26 กันยายน 2566
26/09/2566
บันทึกข้อตกลงความร่วมมือว่าด้วยการดําเนินตามมาตรการ “ส่งเสริมและสนับสนุนการใช้และสวมใส่ผ้าไทย” ระหว่างสํานักงานเศรษฐกิจการคลังและกรมการพัฒนาชุมชน
สศค. - และกรมการพัฒนาชุมชน ร่วมลงนามบันทึกข้อตกลงความร่วมมือว่าด้วยการดําเนินมาตรการ “ส่งเสริมและสนับสนุนการใช้และสวมใส่ผ้าไทย” ภายใต้โครงการ “ผ้าไทยใส่ให้สนุก” เมื่อวันที่ 26 กันยายน 2566
นายพรชัย ฐีระเวช ผู้อํานวยการสํานักงานเศรษฐกิจการคลัง ได้ร่วมลงนามบันทึกข้อตกลงความร่วมมือว่าด้วยการดําเนินมาตรการ “ส่งเสริมและสนับสนุนการใช้และสวมใส่ผ้าไทย” ภายใต้โครงการ “ผ้าไทยใส่ให้สนุก” ระหว่างสํานักงานเศรษฐกิจการคลัง กระทรวงการคลัง และกรมการพัฒนาชุมชน กระทรวงมหาดไทย ณ เวทีกลางงาน OTOP Midyear 2023 อาคารชาเลนเจอร์ 2 ศูนย์แสดงสินค้าและการประชุม อิมแพ็ค เมืองทองธานี อําเภอปากเกร็ด จังหวัดนนทบุรี เมื่อวันที่ 26 กันยายน 2566
สํานักงานเศรษฐกิจการคลัง ได้เล็งเห็นถึงความสําคัญของการขับเคลื่อนมาตรการดังกล่าว เพื่อเป็นการอนุรักษ์มรดกทางวัฒนธรรมอันล้ําค่าและภูมิปัญญาท้องถิ่น ถ่ายทอดผ่านงานหัตถกรรมผ้าทออันเป็นศิลปะจากบรรพชนสู่คนรุ่นปัจจุบัน และเป็นการสืบสานพระราชปณิธานของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ในการอนุรักษ์มรดกภูมิปัญญาการทอผ้า และเพื่อเป็นการสนองแนวพระดําริตลอดจนเผยแพร่พระอัจฉริยภาพสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ด้านการออกแบบเครื่องแต่งกายและสิ่งทอ โดยมีกรมการพัฒนาชุมชน กระทรวงมหาดไทย เป็นเจ้าภาพหลัก
โดยการส่งเสริมให้บุคลากรแต่งกายด้วยผ้าไทยตามความเหมาะสม อย่างน้อยสัปดาห์ละ 2 วัน ส่งเสริมการใช้ผลิตภัณฑ์ผ้าไทยและผลิตภัณฑ์ที่เกี่ยวข้องกับผ้าไทยในการตกแต่งสถานที่ ตลอดจนการจัดทําหรือจัดหาของที่ระลึกสําหรับการประชุมต่าง ๆ ทั้งเวทีในประเทศและระหว่างประเทศ รวมถึงการเผยแพร่ความรู้เกี่ยวกับผลิตภัณฑ์ผ้าไทย ให้แก่บุคลากรและผู้มาติดต่อราชการ เพื่อตระหนักในคุณค่าและรักษ์วัฒนธรรมไทย อันเป็นการดําเนินการตามมาตรการส่งเสริมและสนับสนุนการใช้และสวมใส่ผ้าไทย
รัฐบาลไทย-ข่าวทำเนียบรัฐบาล-ท่าอากาศยานสุวรรณภูมิ นำคณะสื่อมวลชนเยี่ยมชมความพร้อมอาคารเทียบเครื่องบินรองหลังที่ 1 (SAT - 1) ก่อนเปิดให้บริการแบบ Soft Opening 28 กันยายนนี้
วันอังคารที่ 26 กันยายน 2566
ท่าอากาศยานสุวรรณภูมิ นําคณะสื่อมวลชนเยี่ยมชมความพร้อมอาคารเทียบเครื่องบินรองหลังที่ 1 (SAT - 1) ก่อนเปิดให้บริการแบบ Soft Opening 28 กันยายนนี้
...
ท่าอากาศยานสุวรรณภูมิ นําคณะสื่อมวลชนเยี่ยมชมความพร้อมอาคารเทียบเครื่องบินรองหลังที่ 1 (SAT - 1) ก่อนเปิดให้บริการแบบ Soft Opening 28 กันยายนนี้
ท่าอากาศยานสุวรรณภูมิ (ทสภ.) บริษัท ท่าอากาศยานไทย จํากัด (มหาชน) (ทอท.) กระทรวงคมนาคม นําคณะสื่อมวลชนเยี่ยมชมความพร้อมอาคารเทียบเครื่องบินรองหลังที่ 1 (SAT - 1) ก่อนเปิดให้บริการแบบ Soft Opening ในวันที่ 28 กันยายน 2566 โดยมี นายกีรติ กิจมานะวัฒน์ ผู้อํานวยการใหญ่ ทอท. และ นายกิตติพงศ์ กิตติขจร ผู้อํานวยการ ทสภ. พร้อมด้วยคณะผู้บริหาร ทสภ. และคณะสื่อมวลชนทั้งไทยและต่างประเทศ จากสื่อโทรทัศน์ หนังสือพิมพ์ สื่อออนไลน์ ตลอดจนอินฟลูเอ็นเซอร์ กว่า 140 คน เข้าเยี่ยมชมอาคาร เมื่อวันที่ 25 กันยายน 2566 ณ ท่าอากาศยายสุวรรณภูมิ
ในการนี้ คณะสื่อมวลชนได้เยี่ยมชมเส้นทางผู้โดยสารทั้งขาออกและขาเข้าระหว่างประเทศ โดยเดินทางระหว่างอาคารผู้โดยสารหลักและอาคาร SAT-1 ด้วยบริการระบบขนส่งผู้โดยสารอัตโนมัติ (Automated People Mover: APM) พร้อมรับฟังข้อมูลขั้นตอนการให้บริการต่าง ๆ จากนั้นได้เยี่ยมชมสิ่งอํานวยความสะดวกตลอดจนระบบต่าง ๆ ภายในอาคาร SAT-1
นายกิตติพงศ์ กิตติขจร ผู้อํานวยการ ทสภ. กล่าวว่า ทสภ. ได้ผ่านการทดลองปฏิบัติการเต็มรูปแบบอาคารเทียบเครื่องบินรองหลังที่ 1 (SAT-1 Full Scale Trial Operations) เป็นที่เรียบร้อยแล้ว ซึ่งได้ปฏิบัติการร่วมกับสายการบิน ผู้ประกอบการให้บริการภาคพื้นและหน่วยงานที่เกี่ยวข้อง ทั้งหมด 3 ครั้ง ในวันที่ 8 และ 12 กันยายน 2566 ช่วงเวลากลางวัน และวันที่ 20 กันยายน 2566 ช่วงเวลากลางคืน เพื่อสร้างความมั่นใจในความพร้อมสําหรับการเปิดให้บริการแบบ Soft Opening ในวันที่ 28 กันยายน 2566 เป็นต้นไป ซึ่งจะช่วยเพิ่มขีดความสามารถในการรองรับผู้โดยสารจาก 45 ล้านคนต่อปี เป็น 60 ล้านคนต่อปี ทั้งนี้ สายการบินที่จะเข้าทําการบินที่อาคาร SAT-1 ในระยะแรกมี 2 สายการบิน ได้แก่ สายการบินไทยแอร์เอเชียเอ็กซ์ และ สายการบินไทยเวียตเจ็ท โดยเที่ยวบินแรกที่ทําการบินเข้ามาที่อาคาร SAT-1 เป็นเที่ยวบินของสายการบินไทยแอร์เอเชียเอ็กซ์ เที่ยวบินที่ XJ 0761 เดินทางจาก SHANGHAI ถึง ทสภ. เวลา 10.15 น. ทั้งนี้ ในสัปดาห์แรกที่เปิดให้บริการ สายการบินไทยแอร์เอเชียเอ็กซ์ จะให้บริการวันละประมาณ 14 เที่ยวบิน และสายการบินไทยเวียตเจ็ทจะให้บริการวันละประมาณ 4 เที่ยวบิน ซึ่ง ทสภ. จะพิจารณาจัดสายการบินอื่นเข้าให้บริการที่อาคาร SAT-1 เพิ่มเติมในระยะต่อไป
สําหรับช่วง Soft Opening การให้บริการเคาน์เตอร์ส่งมอบสินค้าปลอดอากร ร้านค้า Duty free ร้านอาหาร และห้องรับรองพิเศษผู้โดยสาร พร้อมเปิดให้บริการแล้วบางส่วน ทั้งนี้ ทสภ. พร้อมให้บริการอาคาร SAT-1 ควบคู่ไปกับอาคารผู้โดยสารหลัก (Main Terminal Building) โดยให้ความสําคัญเรื่องระดับการให้บริการ (Level of Service) เพื่อให้ผู้โดยสารได้รับความสะดวกสบาย ปลอดภัย ประทับใจเมื่อใช้บริการ โดยเมื่ออาคาร SAT-1 เปิดให้บริการเต็มรูปแบบจะเกิดประโยชน์แก่ทุกภาคส่วน ทั้งผู้ใช้บริการ ภาคประชาชน และภาคอุตสาหกรรมการบิน ตลอดจนภาคการท่องเที่ยวที่จะมีจํานวนนักท่องเที่ยวเพิ่มขึ้น รวมทั้งกระตุ้นระบบเศรษฐกิจของไทยและเพิ่มขีดความสามารถของ ทสภ. เพื่อมุ่งสู่การเป็นสนามบินชั้นนําระดับโลกอย่างยั่งยืน
รัฐบาลไทย-ข่าวทำเนียบรัฐบาล-อย่าหาทำ! อย. เตือน อย่าซื้อน้ำนมแม่ผ่านโซเชียลให้ลูกกิน เสี่ยงอันตรายที่คาดไม่ถึง
วันอังคารที่ 26 กันยายน 2566
อย่าหาทํา! อย. เตือน อย่าซื้อน้ํานมแม่ผ่านโซเชียลให้ลูกกิน เสี่ยงอันตรายที่คาดไม่ถึง
.....
กรณีที่มีการโพสต์ขายนมแม่แช่แข็งในกลุ่มแม่และเด็กทางสื่อโซเชียล ทําให้เกิดกระแสวิพากษ์วิจารณ์ในโลกออนไลน์ว่าสามารถทําได้หรือไม่ รวมถึงลูกที่รับน้ํานมอาจเสี่ยงติดเชื้อโรคได้
.
เรื่องนี้ เภสัชกรเลิศชาย เลิศวุฒิ รองเลขาธิการคณะกรรมการอาหารและยา ให้ข้อมูลว่าการส่งเสริมให้ดื่มนมแม่นั้นเป็นสิ่งที่ดี เนื่องจากนมแม่เป็นอาหารที่มีประโยชน์สูง และสนับสนุนให้เด็กดื่มนมแม่ตนเอง หากไม่สามารถให้นมลูกเองได้จําเป็นต้องได้รับการบริจาคนมแม่ จะต้องได้รับผ่านธนาคารนมแม่ (Milk Bank)
.
ซึ่งผู้ที่นํานมแม่มาบริจาค จะมีขั้นตอนการคัดกรองที่มีคุณภาพมาตรฐาน เนื่องจากในนมแม่อาจพบเชื้อก่อโรค หรือสารอันตรายต่าง ๆ จากผู้เป็นแม่ได้ เช่น เชื้อเอชไอวี ไวรัสตับอักเสบ สารเสพติด หรือยาบางชนิด โดยธนาคารนมแม่มีการคัดกรองเชื้อโรค และสารอันตรายต่าง ๆ มีการควบคุมคุณภาพของน้ํานมที่ได้มาตรฐานเพื่อไม่ให้เกิดผลเสียที่ส่งผลต่อสุขภาพของทารก
.
ขณะเดียวกัน อย. ไม่อนุญาตผลิตหรือนําเข้านมแม่เพื่อขายในลักษณะนี้ จึงขอเตือนว่าไม่ควรซื้อขายนมแม่ไม่ว่าโดยวิธีการใด และไม่ควรให้ลูกดื่มนมแม่ที่ซื้อมา เสี่ยงอันตราย ทําให้ลูกเจ็บป่วย หากพบมีการจําหน่าย ผู้ผลิต หรือผู้ขายจะมีความผิดฐานผลิตหรือขายอาหารไม่บริสุทธิ์ ต้องระวางโทษจําคุกไม่เกิน 2 ปี หรือปรับไม่เกิน 20,000 บาท หรือทั้งจําทั้งปรับ
.
สําหรับคุณแม่ที่มีปัญหาเรื่องน้ํานมน้อยหรือมีปัญหาเรื่องการให้นมแม่ สามารถเข้ารับคําปรึกษาได้ที่ คลินิกนมแม่ ในโรงพยาบาลของรัฐและเอกชน
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ครม. รับทราบการแต่งตั้งคณะทำงานเพื่อกำหนดมาตรการในการพักหนี้เกษตรกรและผู้ประกอบการวิสาหกิจขนาดกลางและขนาดย่อม (SMEs) ที่ได้รับผลกระทบจากสถานการณ์การแพร่ระบาดของโรคโควิด 19
วันอังคารที่ 26 กันยายน 2566
26/09/2566
ครม. รับทราบการแต่งตั้งคณะทํางานเพื่อกําหนดมาตรการในการพักหนี้เกษตรกรและผู้ประกอบการวิสาหกิจขนาดกลางและขนาดย่อม (SMEs) ที่ได้รับผลกระทบจากสถานการณ์การแพร่ระบาดของโรคโควิด 19
ครม. รับทราบการแต่งตั้งคณะทํางานเพื่อกําหนดมาตรการในการพักหนี้เกษตรกรและผู้ประกอบการวิสาหกิจขนาดกลางและขนาดย่อม (SMEs) ที่ได้รับผลกระทบจากสถานการณ์การแพร่ระบาดของโรคโควิด 19 เป็นระยะเวลา 3 ปี และ 1 ปี
วันที่ 26 กันยายน 2566 นายชัย วัชรงค์ โฆษกประจําสํานักนายกรัฐมนตรี เปิดเผยว่า ที่ประชุมคณะรัฐมนตรี (ครม.) รับทราบการแต่งตั้งคณะทํางานเพื่อกําหนด มาตรการในการพักหนี้เกษตรกรและผู้ประกอบการวิสาหกิจขนาดกลางและขนาดย่อม (SMEs) ที่ได้รับผลกระทบจากสถานการณ์การแพร่ระบาดของโรคโควิด 19 เป็นระยะเวลา 3 ปี และ 1 ปี ตามลําดับ โดยมีรัฐมนตรีช่วยว่าการกระทรวงการคลัง (นายจุลพันธ์ อมรวิวัฒน์) เป็นประธาน สํานักงานเศรษฐกิจการคลังเป็นฝ่ายเลขานุการ และพิจารณาให้ความเห็นชอบมาตรการพักชําระหนี้ให้กับลูกหนี้รายย่อยตามนโยบายรัฐบาล จํานวนทั้งสิ้น 11,096 ล้านบาท โดยมีรายละเอียดสรุปดังนี้
กลุ่มเป้าหมาย เกษตรกรและบุคคลตามข้อบังคับ ธ.ก.ส. (ฉบับที่ 44 และ 45) ทุกจังหวัดทั่วประเทศ ที่มีต้นเงินคงเป็นหนี้คงเหลือทุกสัญญารวมกัน ณ วันที่ 30 กันยายน 2566 ไม่เกิน 300,000 บาท และมีสถาบันเป็นหนี้ปกติและ/หรือเป็นหนี้คงค้างชําระ จํานวน 2.698 ล้านราย รวมต้นเงินคงเป็นหนี้ทั้งหมด 283,327.99 ล้านบาท (ข้อมูล ณ วันที่ 16 กันยายน 2566)
ระยะเวลา ระยะที่ 1 ตั้งแต่วันที่ 1 ตุลาคม 2566 – 30 กันยายน 2567 (1 ปี)
วิธีดําเนินโครงการ เกษตรกรลูกค้า ธ.ก.ส. ที่ต้องการรับสิทธิ์พักชําระหนี้สามารถแสดงความประสงค์เข้าร่วมมาตรการดังกล่าวได้ตามความสมัครใจ ตั้งแต่วันที่ 1 ตุลาคม 2566 – 31 มกราคม 2567
งบประมาณ รัฐบาลชดเชยดอกเบี้ยเงินกู้แทนเกษตรกรลูกค้า ธ.ก.ส. ที่เข้าร่วมมาตรการในอัตราร้อยละ 4.50 ต่อปี
นอกจากนี้ ที่ประชุมยังพิจารณาเห็นชอบการพัฒนาศักยภาพเพื่อฟื้นฟูลูกหนี้ของ ธ.ก.ส. งบประมาณ 1,000 ล้านบาท กลุ่มเป้าหมายคือ เกษตรกรลูกค้าที่เข้าร่วมมาตรการพักชําระหนี้ฯ และสมัครใจเข้ารับการพัฒนาศักยภาพ โดยการจัดอบรมเพื่อส่งเสริมฟื้นฟูการประกอบอาชีพแก่ลูกหนี้ที่เข้าร่วมมาตรการ
รัฐบาลไทย-ข่าวทำเนียบรัฐบาล-ก.อุตฯ เสริมแกร่งเจ้าหน้าที่เหมืองแร่ พร้อมแนะแนวทางปฏิบัติการเปรียบเทียบในคดีความผิดตามพระราชบัญญัติแร่ พ.ศ. 2560
วันอังคารที่ 26 กันยายน 2566
26/09/2566
ก.อุตฯ เสริมแกร่งเจ้าหน้าที่เหมืองแร่ พร้อมแนะแนวทางปฏิบัติการเปรียบเทียบในคดีความผิดตามพระราชบัญญัติแร่ พ.ศ. 2560
ก.อุตฯ เสริมแกร่งเจ้าหน้าที่เหมืองแร่ พร้อมแนะแนวทางปฏิบัติการเปรียบเทียบในคดีความผิดตามพระราชบัญญัติแร่ พ.ศ. 2560
วันที่ 25 กันยายน 2566 สํานักงานปลัดกระทรวงอุตสาหกรรม จัดสัมมนาเชิงปฏิบัติการ เรื่อง “ชี้แจงคู่มือการปฏิบัติงานเกี่ยวกับการเปรียบเทียบในคดีความผิดตามพระราชบัญญัติแร่ พ.ศ. 2560” โดยมี นายเอกภัทร วังสุวรรณ รองปลัดกระทรวงอุตสาหกรรม เป็นประธานในพิธีเปิด นายเตมีย์ พันธุวงค์ราช ผู้อํานวยการกองตรวจราชการ เป็นผู้กล่าวรายงาน พร้อมกันนี้นายอดิทัต วะสีนนท์ และนายเศรษฐรัชต์ เลือดสกุล รองอธิบดีกรมอุตสาหกรรมพื้นฐานและการเหมืองแร่ ร่วมเป็นเกียรติฯ ณ โรงแรมเซ็นจูรี่ พาร์ค กรุงเทพฯ
การจัดสัมมนาครั้งนี้ ได้เชิญวิทยากรผู้เชี่ยวชาญมาให้ความรู้ในประเด็นใหม่และที่น่าสนใจ อาทิ การบรรยาย “งานรังวัดด้วยอากาศยานไร้คนขับกับการสนับสนุนภารกิจในอุตสาหกรรมเหมืองแร่” โดยผู้แทนกรมอุตสาหกรรมพื้นฐานและการเหมืองแร่ การเสวนา “แนะนําการใช้งานคู่มือฯ แนวปฏิบัติการดําเนินการด้านเอกสารและแบบฟอร์มตามคู่มือฯ ตลอดจนกรณีศึกษาเกี่ยวกับการเปรียบเทียบคดีในอดีตและปัจจุบัน ตามพระราชบัญญัติแร่ พ.ศ. 2510 และ พ.ศ. 2560 โดยผู้แทนคณะทํางานจัดทําคู่มือฯ และการระดมความคิดเห็นแนวทางการใช้เงินบํารุงพิเศษ ในปีงบประมาณ พ.ศ. 2567
โดยมี ผู้เข้าร่วมสัมมนา ประกอบด้วยผู้บริหารและเจ้าหน้าที่จากหน่วยงานสังกัดกระทรวงอุตสาหกรรม รวมจํานวน 193 คน ประกอบด้วย สํานักงานอุตสาหกรรมจังหวัด 76 จังหวัด สํานักงานอุตสาหกรรมพื้นฐานและการเหมืองแร่ เขต 1-7 และเจ้าหน้าที่จากส่วนกลางของสํานักงานปลัดกระทรวงอุตสาหกรรม และกรมอุตสาหกรรมพื้นฐานและการเหมืองแร่
รัฐบาลไทย-ข่าวทำเนียบรัฐบาล-25 กันยาน 2566 เวลา 15:00 น. นายนภินทร ศรีสรรพางค์ รัฐมนตรีช่วยว่าการกระทรวงพาณิชย์ เข้าร่วมพิธีเปิดงาน OTOP Midyear 2023
วันอังคารที่ 26 กันยายน 2566
25 กันยาน 2566 เวลา 15:00 น. นายนภินทร ศรีสรรพางค์ รัฐมนตรีช่วยว่าการกระทรวงพาณิชย์ เข้าร่วมพิธีเปิดงาน OTOP Midyear 2023
โดยมี นายอนุทิน ชาญวีรกุล รองนายกรัฐมนตรีและรัฐมนตรีว่าการกระทรวงมหาดไทยเป็นประธานในพิธี ณ อาคารชาเลนเจอร์ 2-3 ศูนย์การแสดงสินค้าอิมแพค เมืองทองธานี
ภายในงานมีการออกจัดแสดงและจําหน่ายสินค้าโอทอปจากทั่วประเทศกว่า 1500 ร้านค้า โดยมีการออกร้านของหมู่บ้านทํามาค้าขาย ในความส่งเสริมของกรมการค้าภายใน กระทรวงพาณิชย์ จํานวน 11 หมู่บ้าน อาทิ กลุ่มทอผ้าย้อมสีธรรมชาติหนองบัวแดง จังหวัดชัยภูมิ , หมู่บ้านเบญจรงค์ดอนไก่ดี จังหวัดสมุทรสาคร , ชุมชนผลิตภัณฑ์เตยปาหนันบ้านดุหุน จังหวัดตรัง , ชุมชนบ้านนาต้นจั่น จังหวัดสุโขทัย ในการนี้รัฐมนตรีช่วยว่าการกระทรวงพาณิชย์ได้ร่วมพูดคุยกับผู้แทนหมู่บ้านเกี่ยวกับแนวทางการส่งเสริมสินค้าของหมู่บ้านทํามาค้าขายต่อไป
รัฐบาลไทย-ข่าวทำเนียบรัฐบาล-รมว.กห. มอบนโยบายให้คณะนายทหารที่จะเดินทางไปปฏิบัติหน้าที่ ณ ต่างประเทศ เพื่อยึดถือเป็นแนวทางในการปฏิบัติงาน
วันอังคารที่ 26 กันยายน 2566
รมว.กห. มอบนโยบายให้คณะนายทหารที่จะเดินทางไปปฏิบัติหน้าที่ ณ ต่างประเทศ เพื่อยึดถือเป็นแนวทางในการปฏิบัติงาน
...
(25 ก.ย. 66, 13.30 น.) นาย สุทิน คลังแสง รัฐมนตรีว่าการกระทรวงกลาโหม กรุณาให้คณะนายทหารที่จะเดินทางไปปฏิบัติหน้าที่ที่ปรึกษาทางทหารประจําคณะผู้แทนถาวรไทยประจําสหประชาชาติ ผู้ช่วยทูตฝ่ายทหาร ผู้ช่วยทูตฝ่ายทหารเหล่าทัพ รองผู้ช่วยทูตฝ่ายทหาร รองผู้ช่วยทูตฝ่ายทหารเหล่าทัพ ณ ต่างประเทศ ตั้งแต่ 1 ตุลาคม 2566 จํานวน 24 นาย เข้าอําลาและรับนโยบาย เพื่อนําไปยึดถือเป็นแนวทางในการปฏิบัติงานที่ได้รับมอบหมายให้เป็นไปอย่างมีประสิทธิภาพตรงตามเจตนารมณ์ของผู้บังคับบัญชา ณ ห้องสุรศักดิ์มนตรี ในศาลาว่าการกลาโหม
โดยรัฐมนตรีว่าการกระทรวงกลาโหมได้กล่าวแสดงความยินดีกับนายทหารที่ได้รับการคัดเลือกให้ไปปฏิบัติหน้าที่ในต่างประเทศครั้งนี้ สําหรับภารกิจที่ได้รับมอบหมายถือเป็นภารกิจที่สําคัญยิ่งต่อกองทัพไทยและประเทศชาติ มีเป้าหมายเพื่อเสริมสร้างความสัมพันธ์และพัฒนาความร่วมมือด้านความมั่นคง และการทหารระหว่างไทยกับมิตรประเทศทั้งในระดับทวิภาคีและพหุภาคี ตลอดจนการยกระดับความไว้เนื้อเชื่อใจระหว่างกันผ่านการดําเนินการทางการทูตฝ่ายทหาร รวมถึงความมั่นคงในภูมิภาคเป็นหลัก
ซึ่งการดําเนินบทบาทดังกล่าวจะเป็นการส่งเสริมกองทัพไทยในการปฏิบัติตามแนวความคิดทางยุทธศาสตร์การป้องกันประเทศ นอกจากนี้ยังต้องพึงระลึกอยู่เสมอว่านายทหารที่ได้รับคัดเลือกเป็นผู้แทนของกองทัพไทย จะต้องใช้ศักยภาพที่มีอยู่ในการทํางานเพื่อกองทัพและประเทศชาติบ้านเมืองอย่างเต็มที่ แม้อาจต้องเผชิญกับความท้าทายและอุปสรรคต่าง ๆ พร้อมทั้งนําประสบการณ์ที่ได้รับ กลับมาใช้ประโยชน์ในการปฏิบัติงานที่ได้รับมอบหมายในอนาคตต่อไป
รัฐบาลไทย-ข่าวทำเนียบรัฐบาล-รองปลัดเกษตรฯ เข้าร่วมการประชุมคณะกรรมการกองทุนการออมแห่งชาติ ครั้งที่ 9/2566
วันอังคารที่ 26 กันยายน 2566
รองปลัดเกษตรฯ เข้าร่วมการประชุมคณะกรรมการกองทุนการออมแห่งชาติ ครั้งที่ 9/2566
เข้าร่วมการประชุมคณะกรรมการกองทุนการออมแห่งชาติ ครั้งที่ 9/2566
วันอังคารที่ 26 กันยายน 2566 เวลา 13.30 น. นายอภัย สุทธิสังข์ รองปลัดกระทรวงเกษตรและสหกรณ์ เข้าร่วมการประชุมคณะกรรมการกองทุนการออมแห่งชาติ ครั้งที่ 9/2566 ผ่านระบบ Webex มีเรื่องที่สําคัญในที่ประชุมดังนี้
1) (ร่าง) ระเบียบคณะกรรมการกองทุนการออมแห่งชาติ ว่าด้วยหลักเกณฑ์และวิธีการสรรหาเลขาธิการฯ หรือรองเลขาธิการฯ ด้านการลงทุน พ.ศ. ....
2) (ร่าง) คาสั่งคณะกรรมการกองทุนการออมแห่งชาติ เรื่อง แต่งตั้งคณะอนุกรรมการสรรหาเลขาธิการฯ หรือรองเลขาธิการฯ ด้านการลงทุน
3) การพิจารณากลั่นกรองความเหมาะสมของการต่ออายุสัญญาจ้างรองเลขาธิการด้านการลงทุน
4) การเสนอชื่อผู้สอบบัญชีและค่าตอบแทนผู้สอบบัญชีกองทุนประจาปี 2567
5) การทบทวนแผนปฏิบัติการระยะ 5 ปี (พ.ศ. 2566 -พ.ศ. 2570) และการจัดทาแผนปฏิบัติการและแผนการใช้จ่ายงบประมาณ พ.ศ. 2567
6) (ร่าง) เกณฑ์การประเมินผลการดาเนินงานทุนหมุนเวียน ประจาปีบัญชี 2567 ของกองทุนการออมแห่งชาติ (กอช.)
7) การแต่งตั้งคณะอนุกรรมการหรือคณะทางาน เพื่อทาหน้าที่ในการประชุมหารือ (ร่าง) ตัวชี้วัดการประเมินผลการดาเนินงานทุนหมุนเวียน ประจาปีบัญชี 2567
8) การปรับปรุงแก้ไขข้อกฎหมาย ตามความเห็นและข้อสั่งการ ของรัฐมนตรีว่าการกระทรวงการคลัง เรื่องการบูรณาการความร่วมมือกับสานักงานประกันสังคม
9) แผนการดาเนินงานบริหารเงินลงทุนประจาปี พ.ศ. 2567
10) การทบทวนโครงสร้างองค์กรกองทุนการออมแห่งชาติ
11) การคัดเลือกกรรมการซึ่งเป็นสมาชิก ภาคตะวันตก
12) (ร่าง) ระเบียบกองทุนการออมแห่งชาติ ว่าด้วยหลักเกณฑ์ และวิธีดาเนินการเกี่ยวกับ
รัฐบาลไทย-ข่าวทำเนียบรัฐบาล-เลขานุการรัฐมนตรีว่าการกระทรวงอุตสาหกรรม ฤกษ์ดีเข้ากระทรวงอุตสาหกรรมวันแรก
วันอังคารที่ 26 กันยายน 2566
26/09/2566
เลขานุการรัฐมนตรีว่าการกระทรวงอุตสาหกรรม ฤกษ์ดีเข้ากระทรวงอุตสาหกรรมวันแรก
เลขานุการรัฐมนตรีว่าการกระทรวงอุตสาหกรรม ฤกษ์ดีเข้ากระทรวงอุตสาหกรรมวันแรก
วันนี้ (25 กันยายน 2566) เวลา 08.30 น. ดร.ไพลิน เทียนสุวรรณ เลขานุการรัฐมนตรีว่าการกระทรวงอุตสาหกรรม ฤกษ์ดีเข้ากระทรวงอุตสาหกรรมเป็นวันแรก ภายหลังที่คณะรัฐมนตรีได้มีมติเมื่อวันที่ 18 กันยายน 2566 เห็นชอบตามที่รัฐมนตรีว่าการกระทรวงอุตสาหกรรม เสนอแต่งตั้งข้าราชการการเมืองให้ดํารงตําแหน่งเลขานุการรัฐมนตรีว่าการกระทรวงอุตสาหกรรม ในการนี้ได้เข้าสักการะองค์พระนารายณ์ พระภูมิ สิ่งศักดิ์สิทธิ์ และกราบพระพุทธรูปที่ประดิษฐานประจํากระทรวงอุตสาหกรรม โดยมีนายอนุพงศ์ กําปนาค หัวหน้าสํานักงานรัฐมนตรี ข้าราชการ และเจ้าหน้าที่สํานักงานรัฐมนตรี ร่วมให้การต้อนรับ ณ อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ปลัดดีอี ปาฐกถาพิเศษในงาน The 44th edition of ASEAN Innovation Business Platform (AIBP) Conference & Exhibition 2023
วันอังคารที่ 26 กันยายน 2566
ปลัดดีอี ปาฐกถาพิเศษในงาน The 44th edition of ASEAN Innovation Business Platform (AIBP) Conference & Exhibition 2023
ปลัดดีอี ปาฐกถาพิเศษในงาน The 44th edition of ASEAN Innovation Business Platform (AIBP) Conference & Exhibition 2023
วันนี้(25ก.ย. 66)ศาสตราจารย์พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคม(ดีอี)ร่วมกล่าวปาฐกถาพิเศษในงานThe 44th edition of ASEAN Innovation Business Platform (AIBP) Conference & Exhibition 2023โดยได้เน้นย้ําถึงความสําคัญของการปรับเปลี่ยนไปสู่ดิจิทัลซึ่งกระทรวงดิจิทัลฯก็ได้มีการผลักดันการศึกษาวิเคราะห์และประยุกต์ใช้งานเทคโนโลยีBig Dataปัญญาประดิษฐ์(AI)การประมวลผลบนระบบคลาวด์การยืนยันตัวตนดิจิทัลผ่านThaIDและNational Digital IDและการปกป้องประชาชนจากภัยคุกคามออนไลน์และonline scamด้วยDigital lawเพื่อสนับสนุนการสร้างสังคมที่มีความเท่าเทียมครอบคลุมและปลอดภัยพร้อมกันนี้ยังได้ทําหน้าที่เป็นผู้มอบรางวัลASEAN Enterprise Innovation Awardให้กับผู้ชนะรางวัลของประเทศไทยได้แก่นายจรุงเกียรติสุภาพงศ์Vice Chairman, Kasikorn Business Technology Groupและนางฉัตรสุดากาญจนรัตน์Senior Vice President, Transformation Excellence, PTT Global Chemical Public Company Limitedนอกจากนี้ยังได้เยี่ยมชมการแสดงผลงานของบริษัทด้านITภายในงานณโรงแรมแกรนด์ไฮแอทเอราวัณกรุงเทพฯ
______________
รัฐบาลไทย-ข่าวทำเนียบรัฐบาล-ครม. รับทราบและนำประกาศสำนักนายกรัฐมนตรีเรื่องพระราชทานชื่อวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ลงประกาศในราชกิจจานุเบกษา
วันอังคารที่ 26 กันยายน 2566
26/09/2566
ครม. รับทราบและนําประกาศสํานักนายกรัฐมนตรีเรื่องพระราชทานชื่อวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ลงประกาศในราชกิจจานุเบกษา
ครม. รับทราบและนําประกาศสํานักนายกรัฐมนตรีเรื่องพระราชทานชื่อวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ลงประกาศในราชกิจจานุเบกษา
วันนี้ (26 ก.ย. 2566) นายชัย วัชรงค์ โฆษกประจําสํานักนายกรัฐมนตรี เผยที่ประชุมครม. รับทราบและนําประกาศสํานักนายกรัฐมนตรีเรื่องพระราชทานชื่อวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ลงประกาศในราชกิจจานุเบกษา
วันที่ 13 ตุลาคม 2566 เป็นวันแห่งการเสด็จสวรรคตครบ 7 ปี หรือเรียกว่า “สัตตมวรรษ” เพื่อเป็นการน้อมรําลึกถึงพระมหากรุณาธิคุณอย่างหาที่สุดมิได้ในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พระบาทสมเด็จพระเจ้าอยู่หัวจึงทรงพระกรุณาโปรดเกล้าโปรดกระหม่อมให้กําหนดชื่อวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ว่า “วันนวมินทรมหาราช” ตามที่รัฐบาลขอพระราชทานพระมหากรุณา จึงเห็นสมควรกําหนดให้วันที่ 13 ตุลาคม ของทุกปี เป็น “วันนวมินทรมหาราช”
รัฐบาลไทย-ข่าวทำเนียบรัฐบาล-“ประเสริฐ” ลั่นจัดการเว็บพนันเด็ดขาด ตั้งทีมเฉพาะกิจ ปิดกั้น ติดตามเส้นทางการเงิน
วันอังคารที่ 26 กันยายน 2566
“ประเสริฐ” ลั่นจัดการเว็บพนันเด็ดขาด ตั้งทีมเฉพาะกิจ ปิดกั้น ติดตามเส้นทางการเงิน
“ประเสริฐ” ลั่นจัดการเว็บพนันเด็ดขาด ตั้งทีมเฉพาะกิจ ปิดกั้น ติดตามเส้นทางการเงิน
นายประเสริฐจันทรรวงทองรัฐมนตรีว่าการกระทรวงดิจิทัลเพื่อเศรษฐกิจและสังคม(รมว.ดีอี)กล่าวว่าในช่วงที่ผ่านมาแก๊งเว็บพนันออนไลน์เหิมเกริมมากตามที่เป็นข่าวออกมาว่าเงินหมุนเวียนเป็นพันๆหมื่นฯล้านบาทต่อปีโดยใช้เงินที่ได้มาง่ายๆซื้อบ้านหลังใหญ่ๆซื้อรถราคาแพงๆตลอดจนซื้อเจ้าหน้าที่รัฐและซื้อนักการเมืองเว็บพนันเป็นเครื่องมือโจรมีการโกงหลอกเอาข้อมูลไปขายโดยเฉพาะมีเยาวชนจํานวนมากหลงเชื่อเข้าไปเล่นเว็บพนันโจรเว็บพนันพวกนี้สร้างความเสียหายทั้งทางเศรษฐกิจและสังคมในวงกว้าง
รัฐมนตรีประเสริฐกล่าวเน้นว่า“เมื่อผมได้เข้ามาเป็นรัฐมนตรีดีอีต้องการแก้ปัญหานี้โดยสั่งการให้มีการจัดตั้งทีมเฉพาะกิจจัดการเว็บพนันออนไลน์ทั้งปิดกั้นและติดตามเส้นทางการเงินเพื่อหาเจ้าของนายทุนผู้ที่เกี่ยวข้องมาลงโทษตามกฎหมายอย่างเด็ดขาด”สําหรับทีมเฉพาะกิจที่ตั้งขึ้นมาจะใช้เจ้าหน้าดีอีเป็นหลักและทํางานอย่างใกล้ชิดกับตํารวจและปปง.ซึ่งขอเตือนว่าอย่ายุ่งกับเว็บพนันเพราะเสี่ยงติดคุกเงินหมดบัญชี
ด้านความผิดพ.ร.บ.การพนันมีดังนี้
-ผู้จัดให้เล่น-มาตรา5จําคุก1-10ปีปรับ20,000 – 200,000บาทหรือทั้งจําทั้งปรับ
-ผู้เล่น/ประกาศชักชวน-มาตรา12จําคุกไม่เกิน2ปีปรับไม่เกิน2,000บาทหรือทั้งจําทั้งปรับ
สําหรับผลการดําเนินงานที่ผ่านมา
- ทางดีอีดําเนินการปิดกั้นเว็บพนันได้4,425 URLม.ค. 65-ก.ย. 66
- การดําเนินคดีโดยสํานักงานตํารวจแห่งชาติ(สตช.)ไปแล้ว6,041คดี
จับกุมผู้ต้องหา6,191รายม.ค.65-ส.ค.66
รัฐมนตรีประเสริฐกล่าวในตอนท้ายว่า“ขอเตือนเยาวชนอย่าเข้าไปเล่นเว็บพนันเพราะอาจถูกหลอกลวงขโมยข้อมูลสําคัญหรือหลอกให้โหลดแอปดูดเงินมาติดตั้งในเครื่องรวมทั้งยังมีส่วนสนับสนุนการกระทําที่ผิดกฎหมายแล้วท่านเองอาจเสียทรัพย์หรือถูกขโมยข้อมูลส่วนบุคคลไปใช้ทําผิดกฎหมายสร้างความเสียหายให้กับตนเองและครอบครัวและขอเน้นย้ําว่าดีอีเอาจริงเรื่องนี้ตั้งทีมเจาะเส้นทางการเงินร่วมกับหน่วยงานเกี่ยวข้องปราบปรามเว็บพนันต่อเนื่องเพื่อตัดวงจรอาชญากรรมออนไลน์ไม่ให้เกิดความเสียหายในวงกว้าง”
_____________
รัฐบาลไทย-ข่าวทำเนียบรัฐบาล-ครม. มีมติอนุมัติแผนการบริหารหนี้สาธารณะ (แผนฯ) ประจำปีงบประมาณ 2567 เฉพาะในส่วนที่ ครม. ได้มีมติอนุมัติแล้ว
วันอังคารที่ 26 กันยายน 2566
26/09/2566
ครม. มีมติอนุมัติแผนการบริหารหนี้สาธารณะ (แผนฯ) ประจําปีงบประมาณ 2567 เฉพาะในส่วนที่ ครม. ได้มีมติอนุมัติแล้ว
ครม. มีมติอนุมัติแผนการบริหารหนี้สาธารณะ (แผนฯ) ประจําปีงบประมาณ 2567 เฉพาะในส่วนที่ ครม. ได้มีมติอนุมัติแล้ว
วันที่ 26 กันยายน 2566 นายชัย วัชรงค์ โฆษกประจําสํานักนายกรัฐมนตรี เปิดเผยว่า ที่ประชุมคณะรัฐมนตรี (ครม.) ได้อนุมัติ แผนการบริหารหนี้สาธารณะ (แผนฯ) ประจําปีงบประมาณ 2567 เฉพาะในส่วนที่ ครม. ได้มีมติอนุมัติแล้ว การบริหารหนี้ที่ครบกําหนด และการชําระหนี้ที่ประกอบด้วย 1.) แผนการก่อหนี้ใหม่ วงเงินรวม 194,434.53 ล้านบาท 2.) แผนการบริหารหนี้เดิม วงเงินรวม 1,621,135.22 ล้านบาท และ 3.) แผนการชําระหนี้ วงเงินรวม 390,538.63 ล้านบาท ทั้งนี้ การดําเนินงานตามแผนฯ หน่วยงานภายใต้แผนฯ จะต้องดําเนินการตามกฎหมายและระเบียบที่เกี่ยวข้องด้วย โดยสาระสําคัญของแผนฯ ประจําปีงบประมาณ 2567 มี 3 ประเด็นหลัก ได้แก่
1. แผนการก่อหนี้ใหม่ ประกอบด้วย (1) การก่อหนี้ใหม่ของรัฐบาล ส่วนใหญ่เป็นการกู้เงินเพื่อชดเชยการขาดดุลงบประมาณปี 2566 ที่มีการขยายเวลากู้เงินออกไปภายหลังจากวันสิ้นปีงบประมาณสําหรับการเบิกจ่ายกันเหลื่อมปี วงเงิน 40,000 ล้านบาท และการกู้เงินเพื่อดําเนินโครงการพัฒนาโครงสร้างพื้นฐานและเสริมสร้างขีดความสามารถในการแข่งขันของประเทศ (2) การก่อหนี้ใหม่ของรัฐวิสาหกิจ เป็นการกู้เงินเพื่อลงทุนในโครงการพัฒนาที่สําคัญ รวมถึงเป็นการกู้เงินเพื่อใช้เป็นเงินทุนหมุนเวียนในการดําเนินกิจการทั่วไปของรัฐวิสาหกิจ
2. แผนการบริหารหนี้เดิม ส่วนใหญ่เป็นการกู้เงินเพื่อปรับโครงสร้างหนี้เดิมที่ครบกําหนดในปีงบประมาณ 2567
3. แผนการชําระหนี้ ประกอบด้วย แผนการชําระหนี้ของรัฐบาล รัฐวิสาหกิจ และหนี้หน่วยงานของรัฐจากงบประมาณ ปี 2567 วงเงิน 336,807 ล้านบาท และแผนการชําระหนี้จากแหล่งเงินอื่น ๆ วงเงิน 53,731.63 ล้านบาท
โดยในแผนฯ ประจําปีงบประมาณ 2567 มีรัฐวิสาหกิจ 4 แห่ง ได้แก่ การเคหะแห่งชาติ (กคช.) บริษัท ธนารักษ์พัฒนาสินทรัพย์ จํากัด (ธพส.) การรถไฟแห่งประเทศไทย (รฟท.) และองค์การขนส่งมวลชนกรุงเทพ (ขสมก.) ที่มีสัดส่วนความสามารถในการหารายได้เทียบกับภาระหนี้ของกิจการต่ํากว่า 1 เท่า สามารถกู้เงินและบริหารหนี้ภายใต้แผนฯ ประจําปีงบประมาณ 2567 ทั้งนี้ ขอให้ รฟท. และ ขสมก. เร่งรัดดําเนินการตามแผนฟื้นฟูกิจการของหน่วยงาน เพื่อเพิ่มรายได้ให้เพียงพอสําหรับการชําระหนี้ และเพื่อทําให้ฐานะทางการเงินของหน่วยงานดีขึ้น และขอให้ รฟท. และ ขสมก. รายงานความก้าวหน้าและปัญหาอุปสรรคในการดําเนินการตามแผนฟื้นฟูกิจการของหน่วยงานต่อคณะกรรมการนโยบายและกํากับการบริหารหนี้สาธารณะเพื่อทราบต่อไป
โฆษกประจําสํานักนายกรัฐมนตรีกล่าวว่า จากประมาณการหนี้สาธารณะคงค้างต่อ GDP ณ สิ้นปีงบประมาณ 2567 จากการดําเนินการตามแผนฯ ที่เสนอในครั้งนี้จะยังอยู่ภายใต้กรอบการบริหารหนี้สาธารณะที่คณะกรรมการนโยบายการเงินการคลังของรัฐกําหนดที่ไม่เกินร้อยละ 70
รัฐบาลไทย-ข่าวทำเนียบรัฐบาล-ธ.ก.ส. จับมือ สอน. เชื่อมโยงฐานข้อมูล พร้อมเติมทุนเสริมสภาพคล่องผู้ปลูกอ้อย
วันอังคารที่ 26 กันยายน 2566
26/09/2566
ธ.ก.ส. จับมือ สอน. เชื่อมโยงฐานข้อมูล พร้อมเติมทุนเสริมสภาพคล่องผู้ปลูกอ้อย
ธ.ก.ส. จับมือสํานักงานคณะกรรมการอ้อยและน้ําตาลทราย เชื่อมโยงฐานข้อมูลเกษตรกรผู้ปลูกอ้อย พร้อมเติมทุนระยะสั้นเสริมสภาพคล่องเกษตรกรภายใต้มาตรการ BCG Model วงเงิน 3.5 หมื่นล้านบาท เพื่อจูงใจให้เกษตรกรร่วมรักษาสิ่งแวดล้อมอย่างยั่งยืน
ธ.ก.ส. จับมือสํานักงานคณะกรรมการอ้อยและน้ําตาลทราย เชื่อมโยงฐานข้อมูลเกษตรกรผู้ปลูกอ้อย พร้อมเติมทุนระยะสั้นเสริมสภาพคล่องเกษตรกรภายใต้มาตรการ BCG Model วงเงิน 3.5 หมื่นล้านบาท เพื่อจูงใจให้เกษตรกรร่วมรักษาสิ่งแวดล้อมอย่างยั่งยืน ด้วยการตัดอ้อยสด ลดการเผาอ้อย เพื่อลดฝุ่นละออง PM 2.5 ในพื้นที่ปลูกอ้อยที่ขึ้นทะเบียนแล้วทั่วประเทศ
นายพงษ์พันธ์ จงรักษ์ รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. ร่วมกับสํานักงานคณะกรรมการอ้อยและน้ําตาลทราย (สอน.) ลงนามบันทึกความเข้าใจว่าด้วยการพัฒนาและเชื่อมโยงฐานข้อมูลผลผลิตทางการเกษตร โดยนําฐานข้อมูลการขึ้นทะเบียนเกษตรกรผู้ปลูกอ้อยและฐานข้อมูลการจําหน่ายอ้อยให้แก่โรงงานน้ําตาล มาดําเนินการตรวจสอบข้อมูลสิทธิ์ในการเข้าร่วมโครงการสินเชื่อและการลดดอกเบี้ยเงินกู้ให้แก่เกษตรกรชาวไร่อ้อย โดยมีเงื่อนไขคือ ต้องเป็นเกษตรกรที่ขึ้นทะเบียนผู้ปลูกอ้อยกับ สอน. และอยู่ระหว่างการรอคิวรถตัดอ้อย โดยมีการรับรองจากโรงงานน้ําตาลคู่สัญญา มีการวางแผนการลดการเผาอ้อยและสามารถตัดอ้อยสดส่งโรงงานน้ําตาลคู่สัญญาได้อย่างเป็นรูปธรรม ซึ่ง ธ.ก.ส. พร้อมเติมเงินทุนผ่านโครงการสินเชื่อเพื่อเสริมสภาพคล่องระยะสั้นภายใต้มาตรการ BCG Model ให้แก่เกษตรกรผู้ปลูกอ้อย ผ่านสินเชื่อ BCG Model วงเงินรวม 3.5 หมื่นล้านบาท ประกอบด้วย 1) สินเชื่อเพื่อเศรษฐกิจชีวภาพ (Bio Economy Credit) 2) สินเชื่อเพื่อเศรษฐกิจหมุนเวียน (Circular Economy Credit) และ 3) สินเชื่อสีเขียว (Green Credit) เพื่อส่งเสริมให้เกษตรกรหันมาตัดอ้อยสดส่งจําหน่ายโรงงานน้ําตาล ทดแทนการเผาอ้อยหลังการเก็บเกี่ยว อันเป็นสาเหตุของปัญหาฝุ่นละออง PM 2.5 ที่มีความรุนแรงจนส่งผลกระทบต่อภาคเกษตรกรรมและการดําเนินชีวิตของประชาชน อัตราดอกเบี้ย MRR (ปัจจุบัน MRR เท่ากับ 6.975) ต่อปี และเมื่อเกษตรกรสามารถดําเนินงานตามหลักเกณฑ์ที่ธนาคารกําหนด จะได้รับการพิจารณาลดอัตราดอกเบี้ยเงินกู้เป็น MRR-1 ต่อปี นับแต่วันกู้เงิน เพื่อเสริมสภาพคล่องเกษตรกรและเป็นค่าใช้จ่ายหมุนเวียนในการประกอบอาชีพต่อไป
นอกจากนี้ ธ.ก.ส. ยังพร้อมสนับสนุนองค์ความรู้ในด้านการผลิต การนํานวัตกรรมและเทคโนโลยีมาใช้ใน การลดต้นทุนและเพิ่มผลผลิตให้เหมาะสมในแต่ละสภาพพื้นที่เพาะปลูกอ้อย เช่น การสนับสนุนให้ชาวไร่อ้อย ปรับพื้นที่รองรับรถตัดอ้อย ซึ่งจะช่วยลดปัญหาการขาดแคลนแรงงานเก็บเกี่ยวอ้อย การส่งเสริมให้ชาวไร่อ้อยที่มีความพร้อมจัดซื้อเครื่องอัดใบอ้อย (Square Balers) ส่งขายให้กับโรงงานน้ําตาลในพื้นที่ สําหรับนําไปใช้เป็นเชื้อเพลิงเสริมกระบวนการผลิตน้ําตาลและผลิตกระแสไฟฟ้าชีวมวล เพื่อเพิ่มรายได้และรักษาสภาพสิ่งแวดล้อมในพื้นที่อย่างยั่งยืนอีกด้วย
รัฐบาลไทย-ข่าวทำเนียบรัฐบาล-‘รมช.อนุชา’ ร่วมเป็นเกียรติพิธีเปิดงานการแข่งขันเรือยาวประเพณีขึ้นโขนชิงธง ประจำปี 2566 จ.ชุมพร
วันพฤหัสบดีที่ 21 กันยายน 2566
‘รมช.อนุชา’ ร่วมเป็นเกียรติพิธีเปิดงานการแข่งขันเรือยาวประเพณีขึ้นโขนชิงธง ประจําปี 2566 จ.ชุมพร
‘รมช.อนุชา’ ร่วมเป็นเกียรติพิธีเปิดงานการแข่งขันเรือยาวประเพณีขึ้นโขนชิงธง ประจําปี 2566 จ.ชุมพร
นายอนุชา นาคาศัย รัฐมนตรีช่วยว่าการกระทรวงเกษตรและสหกรณ์ ร่วมเป็นเกียรติในพิธีเปิดงานการแข่งขันเรือยาวประเพณีขึ้นโขนชิงธง ประจําปี 2566 โดยมี นายพีระพันธุ์ สาลีรัฐวิภาค รองนายกรัฐมนตรีและรัฐมนตรีว่าการกระทรวงพลังงาน เป็นประธาน พร้อมด้วย นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม และนายนพพร อุสิทธิ์ นายกองค์การบริหารส่วนจังหวัดชุมพร กล่าวรายงาน ตลอดจน นายวิสาห์ พูลศิริรัตน์ ผู้ว่าราชการจังหวัดชุมพร นายปรีชา พันธุ์วา ผู้ตรวจราชการกระทรวงเกษตรและสหกรณ์ เขตตรวจราชการที่ 5 และ 7 ผู้บริหารกระทรวงเกษตรและสหกรณ์ หัวหน้าส่วนราชการหลายภาคส่วน เข้าร่วม ณ คลองหัววัง-พนังตัก หมู่ที่ 9 ตําบลนาชะอัง อําเภอเมืองชุมพร จังหวัดชุมพร
ทั้งนี้ จังหวัดชุมพรและองค์การบริหารส่วนจังหวัดชุมพร กําหนดจัดงานการแข่งขันเรือยาวประเพณีขึ้นโขนชิงธง ประจําปี 2566 ระหว่างวันที่ 21 - 24 กันยายน 2566 โดยมีวัตถุประสงค์ เพื่อเฉลิมพระเกียรติและสํานึกในพระมหากรุณาธิคุณ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ที่พระราชทานพระราชทรัพย์ส่วนพระองค์ ผ่านมูลนิธิชัยพัฒนาให้กรมชลประทานดําเนินการขุดคลองหัววัง-พนังตัก และแก้ไขปัญหาอุทกภัยในจังหวัดชุมพรอย่างยั่งยืน และสํานึกในพระมหากรุณาธิคุณ พระบาทสมเด็จพระเจ้าอยู่หัว และสถาบันพระมหากษัตริย์ ที่ทรงสืบสาน รักษา ต่อยอดพระราชกรณียกิจ และทรงส่งเสริมการอนุรักษ์ศิลปวัฒนธรรมกีฬาไทย
ภายในงานมีกิจกรรมประกอบด้วย ขบวนอัญเชิญถ้วยรางวัลพระราชทาน พระบาทสมเด็จพระเจ้าอยู่หัว มหาวชิราลงกรณ บดินทรเทพยวรางกูร การแข่งขันเรือยาว ขึ้นโขนชิงธง 4 ประเภท การประกวดขบวนแห่เฉลิมพระเกียรติ เป็นต้น
รัฐบาลไทย-ข่าวทำเนียบรัฐบาล-​'นายกรัฐมนตรี' ปลื้มประธาน FIFA ขอพบที่นิวยอร์ก หารือการจัดประชุมในไทยปีหน้า มีผู้เข้าร่วมกว่า 2,000 คน หวังกระตุ้นเศรษฐกิจ เผยสัปดาห์หน้าเตรียมเปิดโครงการ 1 รัฐวิสาหกิจ 1 ประเภทกีฬา
วันพฤหัสบดีที่ 21 กันยายน 2566
​'นายกรัฐมนตรี' ปลื้มประธาน FIFA ขอพบที่นิวยอร์ก หารือการจัดประชุมในไทยปีหน้า มีผู้เข้าร่วมกว่า 2,000 คน หวังกระตุ้นเศรษฐกิจ เผยสัปดาห์หน้าเตรียมเปิดโครงการ 1 รัฐวิสาหกิจ 1 ประเภทกีฬา
​'นายกรัฐมนตรี' ปลื้มประธาน FIFA ขอพบที่นิวยอร์ก หารือการจัดประชุมในไทยปีหน้า มีผู้เข้าร่วมกว่า 2,000 คน หวังกระตุ้นเศรษฐกิจ เผยสัปดาห์หน้าเตรียมเปิดโครงการ 1 รัฐวิสาหกิจ 1 ประเภทกีฬา
วันที่ 20 ก.ย.2566 ที่นครนิวยอร์ก สหรัฐอเมริกา นายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง เปิดเผยภายหลังการพบปะ นายจิอานนี อินฟันติโน ประธานสหพันธ์ฟุตบอลนานาชาติ FIFA ว่า ในปีหน้าจะมีการประชุม FIFA ประจําปี ครั้งที่ 74 ในเดือน พ.ค. 2567 ทาง FIFA จะมาประชุมที่ประเทศไทย มีผู้เข้าร่วมประชุม 2,000 กว่าคน ถือเป็นการประชุมที่ใหญ่มาก เมื่อเทียบจากจํานวนคนถือว่าใหญ่กว่าการประชุม UN ซึ่งคนที่เข้ามาจะกระตุ้นเศรษฐกิจ
"ไม่ต้องพูดถึงที่คนทั่วโลก ฟุตบอลเป็นกีฬาที่คนอยากเล่นอยากดู มีมูลค่าทางพาณิชย์มโหฬาร ทางฟีฟ่าให้ความสําคัญกับระดับรากหญ้า จากเดิมเคยให้เงิน 2.5 แสนเหรียญต่อปี เป็น 2 ล้านต่อปี ทั้งที่รายได้ฟีฟ่าไม่ได้มีมากขึ้นเยอะ"
นายกรัฐมนตรี ถือว่าเป็นนิมิตหมายอันดีที่ฟีฟ่าเข้าใจกีฬาระดับฐานราก เพราะเป็นเรื่องที่สําคัญที่สุดเรื่องหนึ่ง เป็นเรื่องที่น่าชื่นชม
"ผมขอบคุณที่ฟีฟ่าขยายประเทศที่จะเข้าไปให้ผ่านการคัดเลือก World cup ได้จากทวีปเอเชีย จาก 4.5 ทีม เป็น 8.5 ทีม ทําให้ไทยเรามีความหวังยิ่งขึ้น ซึ่งความหวังนี้ไม่ใช่ความหวังแค่ไทยหรืออาเซียนเข้าไปเล่นในฟุตบอลโลก แต่มีนัยยะลึกกว่านั้น คือ ฟุตบอลเป็นกีฬาที่เล่นโดยเยาวชนไทยเยอะ ที่เรามีโอกาสเข้าไปเล่นในฟุตบอลโลกสูงขึ้น เป็นความฝันและแรงบันดาลใจที่ทําให้เด็กเรามีความฝันและแรงบันดาลใจยิ่งใหญ่มาเล่นกีฬามากขึ้น ไม่ไปหมกมุ่นกับยาเสพติดหรืออบายมุขเรื่องอื่นๆ และไม่ปฏิเสธว่าเรื่องฟุตบอลเป็นเรื่องที่ผมชอบมากเป็นพิเศษ"
นายกรัฐมนตรี เปิดเผยด้วยว่า ดีใจมากที่ได้เจอกับประธานฟีฟ่า ซึ่งเป็นคนมาขอพบ แสดงว่าประเทศไทยแม้อันดับไม่ได้สูงขนาดนั้น แต่มีคนเล่น มีจํานวนประชากรเยอะที่ให้ความสนใจกีฬาฟุตบอล จึงขอขอบคุณประธานฟีฟ่าที่ให้ความสนใจไทย
ส่วนโอกาสที่ไทยจะเป็นเจ้าภาพการแข่งขันฟุตบอลโลก นายกรัฐมนตรี กล่าวว่าได้มีการเสนอไปแล้วว่าทางอาเซียนจะขอเป็นเจ้าภาพในปี 2034 แต่ขึ้นอยู่กับการกระทําของเรา เขาเป็นองค์กรกลาง เราต้องพยายามจับมือให้แน่น พัฒนารากหญ้าให้ได้ เพื่อให้อันดับของอาเซียนขึ้นสูงให้ได้ หากพัฒนาที่รากหญ้าได้ ขีดการแข่งขันจะดีขึ้นไปต่อได้
นายกรัฐมนตรี เปิดเผยด้วยว่า ในสัปดาห์หน้า กระทรวงการท่องเที่ยวและกีฬา และกระทรวงการคลัง จะแถลงข่าวโครงการ 1 รัฐวิสาหกิจ 1 ประเภทกีฬา จะนํามาทําใหม่ ขอให้อดใจจะมีการแถลงรอฟังรัฐมนตรีทั้ง 2 ท่าน เป็นเรื่องดี ๆ
รัฐบาลไทย-ข่าวทำเนียบรัฐบาล-กรมการขนส่งทางบก เผยสถิติยอดการจองหมายเลขทะเบียนรถยนต์ผ่านระบบอินเทอร์เน็ต ระหว่างวันที่ 1 มิถุนายน - 20 กันยายน 2566 ในเขตพื้นที่กรุงเทพมหานคร
วันพฤหัสบดีที่ 21 กันยายน 2566
กรมการขนส่งทางบก เผยสถิติยอดการจองหมายเลขทะเบียนรถยนต์ผ่านระบบอินเทอร์เน็ต ระหว่างวันที่ 1 มิถุนายน - 20 กันยายน 2566 ในเขตพื้นที่กรุงเทพมหานคร
...
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กระทรวงคมนาคม เปิดเผยว่า หลังจากกรมการขนส่งทางบก (ขบ.) ได้พัฒนาระบบการจองหมายเลขทะเบียนรถยนต์ผ่านระบบอินเทอร์เน็ต ที่เว็บไซต์ https://reserve.dlt.go.th/reserve/ โดยเปิดระบบให้มีการยืนยันตัวตนผ่านแอปพลิเคชัน ThaID ก่อนจองหมายเลขทะเบียนรถ ตั้งแต่วันที่ 1 มิถุนายน 2566 เพื่อให้เป็นไปตามมาตรฐานของพระราชบัญญัติคุ้มครองข้อมูลส่วนบุคคล พ.ศ. 2562 หรือ PDPA (Personal Data Protection Act) และป้องกันการแอบอ้างเอาชื่อบุคคลอื่นมาดําเนินการจองทะเบียนรถ ซึ่งอาจก่อให้เกิดความเสียหายกับข้อมูลส่วนบุคคลหรือสูญเสียทรัพย์ได้ สําหรับผู้ที่สนใจจองหมายเลขทะเบียนรถสามารถดําเนินการลงทะเบียนด้วยตนเอง โดยการถ่ายภาพบัตรประจําตัวประชาชนและภาพใบหน้า ผ่านแอปพลิเคชัน ThaID ในโทรศัพท์มือถือของตนเอง กรณีนิติบุคคล/ชาวต่างชาติ สามารถให้ผู้แทนนิติบุคคลหรือผู้แทนชาวต่างชาติลงทะเบียนผ่านแอปพลิเคชัน ThaID ได้เช่นกัน หลังจากนั้นให้เข้าเว็บไซต์ https://reserve.dlt.go.th/reserve/ เลือกเมนู “จองหมายเลขทะเบียน” ระบบจะเข้าสู่หน้ายืนยันตัวตน ให้ทําการยืนยันตัวตนโดยสแกน QR code ผ่านแอปฯ ThaID เมื่อยืนยันตัวตนแล้วสามารถจองทะเบียนรถได้ตามปกติ โดยรถ 1 คัน สามารถจองได้ 1 หมายเลขทะเบียนเท่านั้น เมื่อจองหมายเลขทะเบียนรถยนต์ได้แล้ว จะสามารถจองหมายเลขทะเบียนได้ใหม่อีกครั้งหลังจาก 3 เดือน นับจากวันที่จองหมายเลขทะเบียน โดยอ้างอิงจากเลขบัตรประจําตัวประชาชน และรายละเอียดของรถที่จองหมายเลขทะเบียนได้ โดยระหว่างวันที่ 1 มิถุนายน - 20 กันยายน 2566 มีสถิติการจองหมายเลขทะเบียนรถยนต์ผ่านระบบการยืนยันตัวตนผ่านแอปฯ ThaID ในเขตพื้นที่กรุงเทพมหานคร สําเร็จทั้งหมด 54,682 หมายเลข แบ่งตามประเภทบุคคล ดังนี้ 1) บุคคลทั่วไป 50,431 ราย 2) นิติบุคล/ชาวต่างชาติ 4,251 ราย และแบ่งตามประเภทรถ ดังนี้ 1) รถยนต์นั่งส่วนบุคคลไม่เกิน 7 คน (รถเก๋ง หรือ รถกระบะ 4 ประตู) 51,151 คัน 2) รถยนต์นั่งส่วนบุคคลเกิน 7 คน (รถตู้) 1,011 คัน 3) รถยนต์บรรทุกส่วนบุคคล (รถกระบะบรรทุก หรือ รถกระบะ 2 ประตู) 2,520 คัน
รัฐบาลไทย-ข่าวทำเนียบรัฐบาล-Statement by H.E. Mr. Srettha Thavisin Prime Minister of the Kingdom of Thailand at United Nations Climate Ambition Summit  20 September 2023, United Nations Headquarters, New York
วันพฤหัสบดีที่ 21 กันยายน 2566
Statement by H.E. Mr. Srettha Thavisin Prime Minister of the Kingdom of Thailand at United Nations Climate Ambition Summit  20 September 2023, United Nations Headquarters, New York
Statement
by H.E. Mr. Srettha Thavisin
Prime Minister of the Kingdom of Thailand
at United Nations Climate Ambition Summit
20 September 2023, United Nations Headquarters, New York
Mr. Secretary-General,
Excellencies,
I recently met with Thai farmers and learnt of the devastating impacts of climate change on their livelihood. Now we need to accelerate our actions.
Thailand applauds the Secretary-General’s Acceleration Agenda in bringing forward net-zero timelines closer to 2050, making energy transition including coal phase-out by 2040s, and updating NDCs for 2025 with absolute emissions cuts.
Thailand shares the same aspirations and will work with allstakeholders to enhance technology development, financial resources,and capacity building.
At COP26, we pledged to achieve carbon neutrality by 2050. We have also raised our NDCs goal from 20% to 40% by 2030. We havebeen working tirelessly to transform this pledge into concrete action as evident in ourLong-term Low Greenhouse Gas Emissions Development Strategy.
Mr. Secretary-General,
We have realigned our National Energy Plan shifting the focus to energy efficiency, making a change in the transport sector, increasing EVs production, and preparing to phase-out coal generated power.
Withtheconcept ofsustainable agronomy, we have transformed our agricultural practices to lower emission. Pilot projectshave proven successful, and are ready to be scaled up.Thishas reduced climate change vulnerability and enhanced farmers’s well-being nationwide.
Since taking office, my government wasted no time in implementing a plan toincrease the share of renewable energy, implementUtility Green Tariffprogram,support the usage of solar rooftop and net-meteringto incentivize the production of clean energy. Thailand is determined to increase green area to cover 55% of the total land area by 2037.
We are proactively adoptingGreen Finance Mechanism.We have raised 12.5 billion US dollars through the issuance of Sustainability Bond to fund multiplesustainabilityprojects.Soon,we willissue Sustainability Linked Bonds to stimulate the growth of Green Bond market, ensuring organizations are incentivized to achieve SDGs.
Mr. Secretary-General,
Climate change is a top priority for my administration.Wehave established theDepartment of Climate Change and Environmentto respond to the adverse effects of climate change, and to implement our commitments.Soon, we will pass theClimate Change Actto regulate mandatory greenhouse gas emission.
Thailandis doing our utmostto overcome this crisis, in partnership with all our friends. I insistthat the time to act is now.
Thank you.
รัฐบาลไทย-ข่าวทำเนียบรัฐบาล-ออมสิน รวมพลัง บสย. เสริมสภาพคล่องพี่วิน ผู้ขับรถรับจ้าง ประกอบอาชีพอิสระ ออกสินเชื่อเพื่อผู้ประกอบอาชีพอิสระรายย่อย
วันพฤหัสบดีที่ 21 กันยายน 2566
21/09/2566
ออมสิน รวมพลัง บสย. เสริมสภาพคล่องพี่วิน ผู้ขับรถรับจ้าง ประกอบอาชีพอิสระ ออกสินเชื่อเพื่อผู้ประกอบอาชีพอิสระรายย่อย
ออมสิน รวมพลัง บสย. เสริมสภาพคล่องพี่วิน ผู้ขับรถรับจ้าง ประกอบอาชีพอิสระ ออกสินเชื่อเพื่อผู้ประกอบอาชีพอิสระรายย่อย ไม่ต้องมีหลักประกันและบุคคลค้ํา ให้กู้รายละไม่เกิน 1 แสนบาท ดอกเบี้ยร้อยละ 1 ต่อเดือน เปิดกู้แล้ววันนี้
ออมสิน รวมพลัง บสย. เสริมสภาพคล่องพี่วิน ผู้ขับรถรับจ้าง ประกอบอาชีพอิสระ ออกสินเชื่อเพื่อผู้ประกอบอาชีพอิสระรายย่อย ไม่ต้องมีหลักประกันและบุคคลค้ํา ให้กู้รายละไม่เกิน 1 แสนบาท ดอกเบี้ยร้อยละ 1 ต่อเดือน เปิดกู้แล้ววันนี้
นายวิทัย รัตนากร ผู้อํานวยการธนาคารออมสิน เปิดเผยว่า ตามที่รัฐบาลได้มอบหมายให้ธนาคารออมสินดูแลช่วยเหลือผู้ขับรถรับจ้าง กลุ่มผู้มีอาชีพขับขี่รถโดยสารสาธารณะ และผู้ประกอบอาชีพอิสระ ที่ได้รับผลกระทบจากภาวะค่าครองชีพสูง รายได้ลดลง ทําให้ไม่เพียงพอต่อการเลี้ยงชีพและใช้จ่ายในครอบครัว ธนาคารจึงได้ออก สินเชื่อเพื่อผู้ประกอบอาชีพอิสระรายย่อย เพื่อเป็นเงินทุนหรือเสริมสภาพคล่องในการประกอบอาชีพ ให้สามารถเข้าถึงบริการทางการเงินในระบบ ลดการพึ่งพาเงินกู้นอกระบบที่คิดดอกเบี้ยสูงและเงื่อนไขไม่เป็นธรรม พร้อมผ่อนปรนเกณฑ์อนุมัติ ไม่ต้องมีหลักประกัน ไม่ต้องมีบุคคลค้ํา ซึ่งมี บสย. (บรรษัทประกันสินเชื่ออุตสาหกรรมขนาดย่อม) ให้ความช่วยเหลือในการค้ําประกัน ธนาคารออมสินเป็นผู้จ่ายค่าธรรมเนียมการค้ําประกันให้แทนลูกค้า ลงทะเบียนได้ที่ www.gsb.or.th หรือติดต่อที่ธนาคารออมสินได้ทุกสาขา ตั้งแต่วันนี้เป็นต้นไป
สินเชื่อเพื่อผู้ประกอบอาชีพอิสระรายย่อย สําหรับผู้ประกอบอาชีพอิสระหรือผู้ประกอบการรายย่อย เช่น ผู้ขับขี่รถมอเตอร์ไซด์รับจ้าง ตุ๊กตุ๊ก รถแท็กซี่ รถตู้สาธารณะ ไรเดอร์ส่งคนส่งอาหาร พ่อค้าแม่ค้า รวมถึงผู้จําหน่ายสินค้า Online เป็นต้น โดยผู้กู้ต้องเป็นบุคคลธรรมดา สัญชาติไทย อายุ 20 ปีขึ้นไป และเมื่อรวมอายุกับระยะเวลาชําระเงินกู้ ต้องไม่เกิน 70 ปี ให้กู้ไม่เกินรายละ 100,000 บาท คิดอัตราดอกเบี้ยร้อยละ 1.00 ต่อเดือน (Flat Rate) ระยะเวลาชําระคืนเงินกู้สูงสุดไม่เกิน 8 ปี หรือ 96 งวด
ติดตามรายละเอียดที่ www.gsb.or.th หรือสอบถามเพิ่มเติมที่ GSB Contact Center โทร. 1115
รัฐบาลไทย-ข่าวทำเนียบรัฐบาล-​นายกรัฐมนตรีหารือประธาน FIFA พร้อมสานต่อความร่วมมือด้านกีฬา ย้ำความพร้อมของไทยและอาเซียนในการเป็นเจ้าภาพร่วมจัดฟุตบอลโลกปี 2034
วันพฤหัสบดีที่ 21 กันยายน 2566
21/09/2566
​นายกรัฐมนตรีหารือประธาน FIFA พร้อมสานต่อความร่วมมือด้านกีฬา ย้ําความพร้อมของไทยและอาเซียนในการเป็นเจ้าภาพร่วมจัดฟุตบอลโลกปี 2034
​นายกรัฐมนตรีหารือประธาน FIFA พร้อมสานต่อความร่วมมือด้านกีฬา ย้ําความพร้อมของไทยและอาเซียนในการเป็นเจ้าภาพร่วมจัดฟุตบอลโลกปี 2034
วันนี้ (20 กันยายน 2566) นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง อนุญาตให้นายจีอันนี อินฟันติโน ประธานสหพันธ์ฟุตบอลนานาชาติ (FIFA) เข้าเยี่ยมคารวะ ในห้วงการประชุม UNGA78 เพื่อหารือแนวทางขยายความร่วมมือด้านกีฬาระหว่างไทยและอาเซียนกับ FIFA โดยนายชัย วัชรงค์ โฆษกประจําสํานักนายกรัฐมนตรีได้กล่าวถึงสาระสําคัญจากการหารือ ดังนี้
ทั้งสองฝ่ายหารือเกี่ยวกับความร่วมมือระหว่างไทย-อาเซียน-ฟีฟ่าในอนาคต โดยนายกรัฐมนตรีเน้นย้ําว่าเอเชียตะวันออกเฉียงใต้เป็นภูมิภาคที่มีศักยภาพและมีพัฒนาการด้านฟุตบอลต่อเนื่อง พร้อมขอบคุณ FIFA สําหรับความร่วมมือในการสนับสนุนให้เยาวชนไทยได้เรียนรู้กีฬาฟุตบอลขั้นพื้นฐาน (Grassroots)
ในโอกาสนี้ นายกรัฐมนตรีได้เชิญชวนให้ FIFA ขยายความร่วมมือกับประเทศสมาชิกอาเซียนยิ่งขึ้น เนื่องจากเป็นภูมิภาคที่มีศักยภาพด้านฟุตบอล พร้อมย้ําว่าอาเซียนมีความพร้อมและจะมุ่งพัฒนาศักยภาพต่อไปเพื่อเตรียมพร้อมสําหรับการเสนอตัวเป็นเจ้าภาพการแข่งขันฟุตบอลโลกร่วมกันของอาเซียน ปี 2577 (ค.ศ. 2034)
ประธาน FIFA เห็นพ้องที่จะสานต่อความร่วมมือระหว่างไทย-อาเซียน-ฟีฟ่าเพื่อขยายโอกาสและทําให้ฟุตบอลเป็นกีฬาสําหรับทุกคน พร้อมเชิญนายกรัฐมนตรีเข้าร่วมการประชุมสามัญของ FIFA สมัยที่ 74 (74th FIFA Congress) ช่วงเดือนพฤษภาคมปีหน้า ซึ่งจะจัดขึ้นที่ประเทศไทย และไทยจะเป็นประเทศแรกของภูมิภาคเอเชียตะวันออกเฉียงใต้ที่FIFA ใช้จัดการประชุมนี้ โดยจะมีผู้เข้าร่วมกว่า 211 ประเทศทั่วโลก
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เปิดมหกรรมรวมพลอาสาสมัครคุมประพฤติฯ Kick Off แก้ปัญหายาเสพติดในทุกมิติ พร้อมเน้นย้ำภารกิจงานคุมประพฤติ เพื่อขับเคลื่อนกระบวนการยุติธรรมให้ได้มาตรฐาน
วันพฤหัสบดีที่ 21 กันยายน 2566
21/09/2566
รัฐมนตรีว่าการกระทรวงยุติธรรม เปิดมหกรรมรวมพลอาสาสมัครคุมประพฤติฯ Kick Off แก้ปัญหายาเสพติดในทุกมิติ พร้อมเน้นย้ําภารกิจงานคุมประพฤติ เพื่อขับเคลื่อนกระบวนการยุติธรรมให้ได้มาตรฐาน
รัฐมนตรีว่าการกระทรวงยุติธรรม เปิดมหกรรมรวมพลอาสาสมัครคุมประพฤติฯ Kick Off แก้ปัญหายาเสพติดในทุกมิติ พร้อมเน้นย้ําภารกิจงานคุมประพฤติ เพื่อขับเคลื่อนกระบวนการยุติธรรมให้ได้มาตรฐาน
ในวันพฤหัสบดีที่ ๒๑ กันยายน ๒๕๖๖ เวลา ๑๑.๐๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม เป็นประธานในพิธีเปิด “มหกรรมรวมพลอาสาสมัครคุมประพฤติเพื่อปฏิบัติตามภารกิจของกรมคุมประพฤติ” พร้อมทั้งปล่อยแถวพนักงานคุมประพฤติและอาสาสมัครคุมประพฤติ จํานวน ๕,๐๐๐ คน ลงพื้นที่ติดตามดูแลช่วยเหลือและให้คําแนะนํากับผู้กระทําผิดในพื้นที่ทั่วประเทศ จํานวน ๑๐,๐๐๐ ราย เพื่อร่วมแก้ไขฟื้นฟูผู้กระทําผิด โดยเฉพาะคดียาเสพติด ที่อยู่ในระบบการคุมความประพฤติ ไม่ให้หวนกลับไปกระทําความผิดซ้ํา โดยมี นายสมบูรณ์ ม่วงกล่ํา ที่ปรึกษารัฐมนตรีว่าการกระทรวงยุติธรรม นายกูเฮง ยาวอหะซัน เลขานุการรัฐมนตรีว่าการกระทรวงยุติธรรม นายสหการณ์ เพ็ชรนรินทร์ รองปลัดกระทรวงยุติธรรม คณะผู้บริหารกระทรวงยุติธรรม พร้อมด้วย นายวีระกิตติ์ หาญปริพรรณ์ อธิบดีกรมคุมประพฤติ คณะผู้บริหารกรมคุมประพฤติ และอาสาสมัครคุมประพฤติ เข้าร่วมฯ ณ บริเวณหน้าห้องรับรองกระทรวงยุติธรรม ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ และผ่านระบบออนไลน์ทั่วประเทศ
รมว.ยุติธรรม กล่าวว่า กรมคุมประพฤติ เป็นหน่วยงานในมิติด้านการแก้ไขฟื้นฟูผู้กระทําผิดที่มีอาสาสมัครคุมประพฤติเป็นหุ้นส่วนสําคัญในการช่วยเหลือสนับสนุนการทํางานของพนักงานคุมประพฤติในชุมชนที่จะติดตาม ดูแล และให้คําแนะนําสําหรับผู้กระทําผิดที่อยู่ในชุมชนให้ปฏิบัติตามเงื่อนไขในการคุมความประพฤติ เพื่อให้พ้นการคุมความประพฤติด้วยดีและไม่กระทําผิดซ้ําหรือไปเกี่ยวข้องกับยาเสพติดและอาชญากรรมต่าง ๆ โดยผู้ทําหน้าที่อาสาสมัครคุมประพฤติ ถือเป็นบุคคลผู้เสียสละที่จะลงไปช่วยเหลือแก้ไขฟื้นฟูผู้กระทําผิดในชุมชน โดยเฉพาะคดียาเสพติด ซึ่งถือเป็นวาระสําคัญ เพราะการเข้าใจ เข้าถึงปัญหาและการแก้ไขคงไม่มีใครที่จะมีความรู้ลึกได้มากไปกว่าอาสาสมัครคุมประพฤติ จึงขอถือโอกาสนี้ เน้นย้ําการดูแลแก้ไขผู้กระทําผิดโดยมุ่งเน้นความร่วมมือของภาครัฐและพลังของอาสาสมัครคุมประพฤติเป็นสําคัญ
โอกาสนี้ คณะวิจัยของมหาวิทยาลัยชิบะ และกระทรวงยุติธรรม ประเทศญี่ปุ่น ได้เข้าพบ รมว.ยุติธรรม พร้อมด้วยคณะผู้บริหารกระทรวงยุติธรรม และคณะผู้บริหารกรมคุมประพฤติ ในโอกาสเดินทางมาเยือนกรมคุมประพฤติ ประเทศไทย เพื่อเก็บข้อมูลการวิจัยเกี่ยวกับการปฏิบัติต่อผู้กระทําผิดหญิงในระบบงานคุมประพฤติไทย
จากนั้น รมว.ยุติธรรม พร้อมด้วยคณะผู้บริหารกระทรวงยุติธรรม เข้าร่วมประชุมรับฟังสรุปภารกิจและแนวทางการดําเนินงาน Quick Win ของกรมคุมประพฤติ ณ ห้องประชุมชั้น ๙ พร้อมทั้งเข้าเยี่ยมชมศูนย์ควบคุมอิเล็กทรอนิกส์ติดตามตัว (EMCC) ณ บริเวณชั้น ๖ กรมคุมประพฤติ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
ในการนี้ รมว.ยุติธรรม ได้เน้นย้ําให้กรมคุมประพฤติติดตามภารกิจงานด้านการยกระดับมาตรฐานงานสืบเสาะและพินิจ รวมทั้งการลดอัตราการกระทําความผิดซ้ํา ตลอดจนการพัฒนาการนําระบบการควบคุมตัวอิเล็กทรอนิกส์ติดตามตัวมาใช้กับผู้กระทําผิด ทั้งนี้ เพื่อขับเคลื่อนกระบวนการยุติธรรมให้ได้มาตรฐาน
รัฐบาลไทย-ข่าวทำเนียบรัฐบาล-ดีลสำเร็จ Huawei ตอบรับคำเชิญ รมว DE มาลงทุน พร้อมสร้างคน ด้าน AI & Cloud เชื่อสร้างรายได้ให้คนไทย 60,000 ล้าน ใน5ปี
วันพฤหัสบดีที่ 21 กันยายน 2566
ดีลสําเร็จ Huawei ตอบรับคําเชิญ รมว DE มาลงทุน พร้อมสร้างคน ด้าน AI & Cloud เชื่อสร้างรายได้ให้คนไทย 60,000 ล้าน ใน5ปี
ดีลสําเร็จ Huawei ตอบรับคําเชิญ รมว DE มาลงทุน พร้อมสร้างคน ด้าน AI & Cloud เชื่อสร้างรายได้ให้คนไทย 60,000 ล้าน ใน5ปี
นายประเสริฐจันทรรวงทองรัฐมนตรีว่าการกระทรวงดิจิทัลเพื่อเศรษฐกิจและสังคม(รมว.DE)ศาสตราจารย์พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคมและคณะบินไปเซี่ยงไฮ้ร่วมงานHuawei Connect 2023เข้าร่วมประชุมAPAC National ICT Roundtable 2023ณนครเซี่ยงไฮ้สาธารณรัฐประชาชนจีนในวันที่20กันยายน2566และได้หารือกับบริษัทสายtechของจีนกว่า20บริษัทชวนตั้งHeadquartersในประเทศไทย
รัฐมนตรีประเสริฐเผยว่าในการไปเซี่ยงไฮ้ครั้งนี้ถือว่าประสบความสําเร็จอย่างมากHuaweiบริษัทเทคยักษ์ใหญ่ของจีนตอบรับการทําศูนย์พัฒนาบุคลากรไทยด้านAI & Cloudผลิตคนด้านAIและCloudปีละ10,000คนหรือ50,000คนในระยะเวลา5ปีประเมินว่าโครงการนี้สร้างรายได้ให้ผู้ที่มีทักษะAI & Cloudกลุ่มนี้ถึง60,000ล้านบาทแก้ปัญหาขาดแคลนบุคคลากรด้านAIและCloudและจะช่วยขับเคลื่อนประเทศไทยให้เป็นศูนย์กลางของภูมิภาคด้านAI & Cloud
นอกจากเรื่องบุคคลากรAI & Cloudดังกล่าวยังได้เจรจาชักชวนกลุ่มบริษัทเทคจีนตั้งheadquartersในไทยเพื่อสนับสนุนนโยบายAI & Cloud HUBของกระทรวงและสร้างการลงทุนด้านเทคโนโลยีขั้นสูง(Advanced Technologies)รวมทั้งสร้างรายได้เข้าประเทศตามนโยบายของรัฐบาลนายกเศรษฐาฯ
สําหรับเรื่องการตั้งHeadquartersในไทยรัฐบาลนี้ให้สิทธิประโยชน์หลายอย่างทั้งทางภาษีวีซ่าการอํานวยความสะดวกเป็นต้นนอกจากนี้ทางกระทรวงDEก็มีนโยบายส่งเสริมการลงทุนของบริษัทที่มีเทคโนโลยีขั้นสูงพร้อมอํานวยความสะดวกและร่วมมืออย่างใกล้ชิดและเชื่อว่าการเจรจากับกลุ่มบริษัทเทคจีนที่มีเทคโนโลยีขั้นสูงกลุ่มนี้จะเกิดการลงทุนเพิ่มได้ในระยะเวลาอีกไม่นานและเชื่อมั่นว่าจะช่วยเร่งสร้างการลงทุนด้านเทคโนโลยีขั้นสูงสร้างงานสร้างรายได้ให้คนไทยที่เกี่ยวข้องกับเทคโนโลยีขั้นสูง
“ผมมั่นใจว่าการตอบรับของHuaweiสร้างศูนย์พัฒนาบุคลากรไทยด้านAI & Cloudครั้งนี้จะส่งผลให้ไทยเข้าใกล้การเป็นAI & Cloud HUBที่บริษัทเทคใหญ่ๆต้องการเข้ามาร่วมงานทําให้มีการลงทุนด้านAI & Cloudในไทยสูงเป็นลําดับหนึ่งหรือสองของภูมิภาคในขณะเดียวกันผมจะผลักดันให้กระทรวงDEเป็นกลไกสําคัญของประเทศในการขับเคลื่อนเศรษฐกิจยุคใหม่เป็นกระทรวงทันสมัยในระดับโลกด้วย”รัฐมนตรีDEกล่าวในตอนท้าย
________________
รัฐบาลไทย-ข่าวทำเนียบรัฐบาล-ดีอี เปิดอบรมการฝึกปัญหาที่บังคับการ (Command Post Exercise (CPX)) การจัดการสื่อสารในภาวะวิกฤต
วันพฤหัสบดีที่ 21 กันยายน 2566
ดีอี เปิดอบรมการฝึกปัญหาที่บังคับการ (Command Post Exercise (CPX)) การจัดการสื่อสารในภาวะวิกฤต
ดีอี เปิดอบรมการฝึกปัญหาที่บังคับการ (Command Post Exercise (CPX)) การจัดการสื่อสารในภาวะวิกฤต
วันนี้(21ก.ย.66)นางสาวพิยะดาสุดกังวาลรักษาการที่ปรึกษาด้านการสื่อสารกระทรวงดิจิทัลเพื่อเศรษฐกิจและสังคม(ดีอี)เป็นประธานเปิดอบรมการฝึกปัญหาที่บังคับการ(Command Post Exercise (CPX))ด้านการบริหารจัดการด้านระบบสื่อสารในภาวะวิกฤตภายใต้โครงการศึกษาแนวทางในการบริหารจัดการด้านระบบสื่อสารในภาวะวิกฤตเพื่อให้มีความรู้ความเข้าใจในบทบาทหน้าที่และมีพัฒนาการและความก้าวหน้าที่ดีขึ้นอย่างต่อเนื่องโดยมีหน่วยงานที่เกี่ยวข้องเข้าร่วมงานฯดังกล่าวณโรงแรมเซ็นทราบายเซ็นทาราและคอนเวนชั่นเซ็นเตอร์แจ้งวัฒนะกรุงเทพฯ
___________